proxectonos/corpus_dominio_legal_administrativo_tmp huggingface dataset:
07/12/2017 | Administración LocalMunicipal
A Coruña
Servizo de Persoal
Edicto de citación para o emprazamento de eventuais interesados no procedemento ordinario 0000226/2017

O día 22 de novembro de 2017 dictouse o seguinte edicto: EDICTO DE CITACION PARA O EMPRAZAMENTO DE EVENTUAIS INTERESADOS NO PO 0000226/2017 QUE SE TRAMITA NO XULGADO DO CONTENCIOSO-ADMINISTRATIVO Nº 2 DA CORUÑA D. Eduardo Mera Rico, Director de Economía, Facenda e Administración do Excmo. Concello desta cidade FAI SABER: No Xulgado do contencioso-administrativo nº 2 séguese recurso contencioso-administrativo procedemento ordinario número 0000226/2017, interposto polo Colexio de Exeñeiros de Camiños, Canles e Portos contra a modificación da Relación de Postos de Traballo do Concello da Coruña e as Normas de Xestión desta RPT, publicadas no BOP de 31/08/2017. Por parte do citado Xulgado, remítese oficio a este Concello co fin de que á maior brevidade posible se proceda o emprazamento de todos os interesados, baseándose no previsto no art.49 da Lei 29/1998, do 13 de xullo, reguladora da Xurisdición Contenciosa- Administrativa. O art.49 da Lei 29/1998, do 13 de xullo, reguladora da Xurisdición Contenciosa- Administrativa, establece que a resolución pola que se acorde remitir o expediente se notificará nos cinco días seguintes á súa adopción, a cantos aparezan como interesados nel, emprazándoos para que poidan comparecer como demandados no prazo de nove días. A notificación practicarase conforme ao disposto na Lei que regule o procedemento administrativo común. Feitas as notificacións, enviarase o expediente ao Xulgado ou Tribunal, incorporando a xustificación da localización ou localizacións efectuadas, salvo que non puidesen practicarse dentro do prazo fixado para a remisión do expediente, en cuxo caso este se enviará sen demora, e a xustificación das localizacións unha vez ultímense. Dando cumprimento á orde do Xulgado do Contencioso-Administrativo nº 2 da Coruña, emprázase aos eventuais interesados, por vía edictal, por se puidese afectalos a resolución que no seu momento se dite no recurso contencioso-administrativo Procedemento Ordinario nº 0000226/2017, interposto polo Colexio de Exeñeiros de Camiños, Canles e Portos contra a modificación da Relación de Postos de Traballo do Concello da Coruña e as Normas de Xestión desta RPT, publicadas no BOP de 31/08/2017, aos efectos de que no prazo de nove días poidan comparecer como demandados ante o Xulgado do Contencioso-Administrativo núm.2 da Coruña. PRAZO DA COMPARECENCIA: O prazo para comparecer como demandados ante o Xulgado do Contencioso-Administrativo nº 2 no procedemento sinalado será de de NOVE DIAS contados dende o seguinte ao da publicación deste anuncio no Boletín Oficial da Provincia. LUGAR DA COMPARECENCIA: Xulgado do Contencioso-Administrativo nº 2 da Coruña, con sede na C/ Capitán Juan Varela, 3ª plta. (Antigua Audiencia Provincial) Coruña A Coruña 27 de novembro de 2017 O DIRECTOR DE ECONOMÍA, FACENDA E ADMINISTRACION Eduardo Mera Rico
07/12/2017 | Administración LocalMunicipal
Santa Comba
Aprobación inicial ordenanza municipal

O Pleno da Corporación Municipal deste concello, en sesión ordinaria celebrada o día 24 de novembro de 2017, acordou aprobar inicialmente a ordenanza municipal reguladora da protección dos camiños municipais en relación coas operacións forestais, accesos ás fincas e conservación das mesmas. De conformidade co disposto no artigo 49 da lei 7/1985, do 2 de abril, reguladora das bases de réxime local, sométese o expediente a información pública polo prazo de trinta días, mediante a publicación do anuncio no Boletín Oficial da Provincia e no taboleiro de anuncios do Concello co fin de que os interesados poidan examinar o expediente na secretaría deste Concello e presentar as reclamacións e suxestións que consideren oportunas. Dito prazo comezará a contar a partir do día seguinte á publicación deste anuncio no BOP. No caso de que durante o prazo de información pública haxa reclamacións, estas serán resoltas polo Pleno; de non producirse reclamacións, o acordo ata entón provisional, entenderase elevado a definitivo, sen necesidade de novo acordo plenario. Santa Comba 29 de novembro de 2017 A Alcaldesa María Josefa Pose Rodríguez
07/12/2017 | Administración LocalMunicipal
Dumbría
Aprobación plan económico financeiro

O Pleno desta Corporación aprobou o Plan económico financeiro do Concello de Dumbría para o período 2017-2018. O expediente exponse ao público na secretaría do concello por prazo de 15 días. Dumbría, 5 de decembro de 2017. O ALCALDE, José Manuel Pequeño Castro.
07/12/2017 | Administración LocalMunicipal
Ortigueira
Secretaría
Padrón de contribuíntes pola taxa de asistencia a escola municipal de música durante o mes de outubro de 2017

Por resolución da Alcaldía número 2017-0973 deste Concello, foi aprobado o PADRÓN DE CONTRIBUÍNTES POLA TAXA DE ASISTENCIA A ESCOLA MUNICIPAL DE MUSICA DURANTE O MES DE OUTUBRO DE 2017. De conformidade co disposto no artigo 124.3 da Lei Xeral Tributaria, referido padrón queda exposto ao público durante o prazo de quince días contado a partir da publicación deste anuncio no Boletín Oficial da Provincia. Durante o devandito prazo, os interesados poderán examinalo e formular contra as liquidacións que se notifican, ante a Alcaldía, o Recurso de Reposición a que se refire o artigo 108 da Lei Reguladora das Bases do Réxime Local, do 2 de abril de 1985, tal como preceptúa o artigo 14.4 da Lei 39/1988, do 28 de decembro, reguladora das Facendas Locais, debendo terse en conta as condicións e circunstancias previdas neste artigo. E contra a liquidación expresa deste recurso de reposición poderán interpoñer o contencioso-administrativo ante o Xulgado do Contencioso-Administrativo de Ferrol no prazo de dous meses contados desde o día seguinte á notificación da resolución. O prazo para interpoñer este recurso será dun ano desde a data de interposición do de reposición, se a resolución deste non for expresa. En ambos os casos deberá cumprirse o requisito indicado no artigo 115.3 da Lei 39/2015, de 1 de outubro, do procedemento administrativo común das administracións publicas Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o procedemento de présa con arranxo ao disposto no artigo 97 e seguintes do Regulamento Xeral de Recadación, con recarga do 20% e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 124 da Lei Xeral Tributaria. O que se fai publico para xeral coñecemento Ortigueira 1 de decembro de 2017 O Alcalde Juan Vicente Penabad Muras
07/12/2017 | Administración LocalMunicipal
Laxe
Aprobación definitiva expediente de modificación de créditos 13/2017

Quedando definitivamente aprobado o expediente de modificación de créditos número 13/17 nas modalidades de suplemento de crédito e transferencia de crédito entre partidas do orzamento municipal de gastos, dentro do vixente orzamento municipal prorrogado de 2015 para 2017, aprobado inicialmente polo Pleno da Corporación en sesión celebrada o día 2 de novembro de 2017, en cumprimento ao disposto no artigo 177.2 en relación co 169.3 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, faise público que dito expediente ascende á contía de trescentos noventa e seis mil cento corenta e nove euros con oito cents (396.149,08 euros), e, tendo en conta a presente modificación, o resume por capítulos dos estados de ingresos e de gastos queda, neste momento, da seguinte forma: Contra este acordo, segundo o disposto no artigo 171 do Real decreto lexislativo 2/2004, do 5 de marzo, os interesados poderán interpoñer directamente un recurso contencioso-administrativo, na forma e prazos establecidos na Lei 29/1998, do 13 de xullo, reguladora da dita xurisdición. Sen prexuízo disto, e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. O que se fai público para xeral coñecemento e efectos. Laxe, 30 de novembro de 2017 O alcalde José Manuel Mouzo Castiñeira
07/12/2017 | Administración LocalMunicipal
Sada
Servizos Económicos
Modificación do prezo público do servizo de piscina e pavillón polideportivo municipal

O Pleno do Concello de Sada adoptou o acordo de modificación do prezo público do servizo de piscina e pavillón polideportivo municipal na sesión celebrada o 30 de novembro de 2017. Este acordo é publicado en cumprimento do regulado polo artigo 45 da Lei 39/2015, do 1 de outubro, do procedemento administrativo común das administracións públicas: “1º.- Incluir na tarifa do prezo público polos servizos de piscina e pavillón polideportivo muncipal o epígrafe matrículas co contido e importe actualizado reflectido na tabla que se xunta 2º.- Aprobar a revisión do prezo do contrato de xestión mediante concesión do servizo de piscina e pavillón polideportivo municipal solicitada polo contratista Hebe Sport S. L., co CIF B15890809, mediante escrito de data 14.11.2017 RXE nº 9461, establecendo sobre as tarifas do prezo público aprobadas o 24.04.2017 o incremento do 1,275% (85% do IPC do 1,5% correspondente a xullo 2016-xullo 2017 en aplicación do artigo 79.3 da Lei 30/2007): TARIFAS: ABONOS TARIFAS ACTIVIDADES: TARIFAS CURSOS MES PISCINA ABOADOS TARIFAS CURSOS MES PISCINA NON ABONADOS 3º.- Publicar a revisión de tarifas no Boletín Oficial da Provincia e no taboleiro de edictos do Concello, que entrarán en vigor ao día seguinte da súa publicación.” Sada, 1 de decembro de 2017. O alcalde Oscar Benito Portela Fernández
07/12/2017 | Administración LocalMunicipal
Sada
Secretaría
Desistimento procedemento licitación dun camión de saneamento incluído no POS+2017

Detectado erro e deficiencias técnicas no prego de prescricións técnicas da licitación mediante procedemento aberto dun camión de saneamento, incluído no POS+2017, mediante resolución nº 1928 de data 14/11/2017, desistiuse do procedemento de licitación anunciado no BOP e Perfil de contratante de data 31/10/17. Sada, 28/11/2017 O alcalde.- Badr Tituana Picon
07/12/2017 | Administración LocalMunicipal
Oleiros
Área Económica
Aprobación inicial do orzamento xeral do concello de Oleiros para o exercicio 2018

O Pleno do Concello, na sesión extraordinaria que tivo lugar o día 30 de novembro de 2017, aprobou inicialmente o Orzamento Xeral do Concello de Oleiros para o exercicio 2018, así como as bases de execución, o cadro de persoal e o resto dos documentos anexos. En cumprimento do disposto no artigo 169.1 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais, e disposicións concordantes, exponse ao público na Intervención Xeral deste Concello polo prazo de quince días hábiles, -o cal comezará a contar desde o seguinte ao da inserción do presente Edicto no Boletín Oficial da Provincia-, a fin de que durante o dito prazo se poidan formular as reclamacións que se consideren pertinentes, dirixidas estas ao Sr. Alcalde desta Corporación. No caso de que transcorra o prazo citado sen que se presenten reclamacións, o orzamento quedará aprobado de xeito definitivo e se disporá a publicación do resumo por capítulos nos termos previstos polo artigo 169.3 do Real decreto lexislativo 2/2004, e se remitirá copia á Administración Xeral do Estado e á Xunta de Galicia. Oleiros, 1 de decembro de 2017. O Alcalde, Asdo.: Ángel García Seoane.
13/12/2017 | Administración LocalMunicipal
Bergondo
Secretaría
Edicto de exposición pública da aprobación da relación de postos de traballo do Concello de Bergondo

Edicto de exposición pública da aprobación da relación de postos de traballo do Concello de Bergondo O Pleno do Concello de Bergondo, en sesión ordinaria celebrada o día 30 de novembro de 2017, aprobou inicialmente a relación de postos de traballo do Concello de Bergondo, nos termos en que consta redactada no expediente administrativo de referencia. Por medio do presente edicto ábrese un período de información pública polo prazo de vinte días hábiles, contados a partir do seguinte ao da inserción deste anuncio no Boletín Oficial da Provincia, para que poida ser examinado o expediente completo nas dependencias municipais e aos efectos de que polos interesados se poidan presentar as reclamacións, suxestións ou alegacións que estimen oportunas, de conformidade co disposto no artigo 202.2 da Lei 2/2015, do 29 de abril, de emprego público de Galicia. No caso de que se presenten reclamacións e/ou alegacións contra o citado expediente, procederase á súa resolución, previos os informes oportunos, polo Pleno Corporativo, procedéndose, unha vez resoltas, a aprobación definitiva do expediente e á publicación íntegra da relación do postos de traballo no Boletín Oficial da Provincia. No caso de que non se presenten reclamacións e/ou alegacións contra o expediente, considerarase que o mesmo queda aprobado definitivamente, sen necesidade de acordo posterior, procedendo de seguido á publicación indicada no apartado procedente, de conformidade do disposto no artigo 202 da Lei 2/2015, do 29 de abril, de emprego público de Galicia. Bergondo, 5 de decembro de 2017. A alcaldesa Alejandra Pérez Máquez
13/12/2017 | Administración LocalMunicipal
Vilarmaior
Padrón fiscal SAF libre concorrencia novembro 2017

ANUNCIO Aprobación de padrón fiscal Mediante Decreto da Alcaldía de data do 07 de decembro de 2017 aprobouse o padrón fiscal da taxa pola prestación do servizo de axuda no fogar, en libre concorrencia, correspondente ao mes de novembro de 2017, por importe de 1.011,85 €, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 07 de decembro de 2017. O ALCALDE, Carlos Vázquez Quintián
13/12/2017 | Administración LocalMunicipal
Rianxo
Secretaría
Aprobación definitiva dos créditos extraordinarios 1, 2 e 3/2017

Aprobación definitiva dos créditos extraordinarios 1, 2 e 3/2017 Os expedientes de crédito extraordinario 1, 2 e 3/2017 aprobáronse inicialmente o 13/11/2017 e estiveron en fase de exposición pública desde o 16/11/2017 ata o 07/12/2017. Non consta que se presentase ningunha alegación, polo que o acordo inicial pasa a ser definitivo. De acordo cos artigos 177.2 e 169.1 do texto refundido da Lei das facendas locais, procédese á publicación do resumo do orzamento a nivel de capítulos a día de hoxe, tendo en conta as modificacións anteriores. ESTADO DE INGRESOS ESTADO DE GASTOS Contra este acto, que pon fin á vía administrativa, poderase interpoñer, de conformidade co artigo 171.1 do Real Decreto Lexislativo 2/2004, do 5 de marzo, directamente un recurso contencioso-administrativo no prazo de dous meses, contados desde o seguinte ao da publicación do presente acordo, de acordo co artigo 46.1 da Lei 29/1998, do 13 de xullo da Xurisdición Contencioso Administrativa. Todo elo sen prexuízo de que poida interpoñer calquera outro que estime oportuno en defensa do seu interese. Rianxo, luns 11 de decembro de 2017. O alcalde, Adolfo Muíños Sánchez
13/12/2017 | Administración LocalMunicipal
A Coruña
Instituto Municipal A Coruña Espectáculos
Formalización do contrato do aluguer de distintos tipos de elementos de animación infantil (inchables e festas da escuma) a animación, a súa montaxe e desmonte en distintos puntos da cidade

ANUNCIO FORMALIZACIÓN DO CONTRATO DO ALUGUER DE DISTINTOS TIPOS DE ELEMENTOS DE ANIMACIÓN INFANTIL O Consello Reitor do IMCE, na súa reunión do día 17 de novembro, adoptou, entre outros, o seguinte acordo: “PRIMEIRO.–Adxudicar o contrato do aluguer de distintos tipos de elementos de animación infantil (inchables e festas da escuma) a animación, a súa montaxe e desmonte en distintos puntos da cidade a Serviplustotal, SL, con NIF B-70019294, por ser a súa oferta a única presentada e polo tanto a económicamente máis vantaxosa, con estrita suxeición ao establecido nos pregos de cláusulas administrativas e de prescricións técnicas que o regulan e o consignado na súa proposición, polos seguintes importes: SEGUNDO.–Notificar este acordo ao licitador e publicalo no perfil de contratante do órgano de contratación.” O contrato formalizouse o día 1 de decembro coa empresa adxudicataria. A Coruña, 7 de decembro de 2017. Pedro Orlando El Faddali Gencheva de Administración do IMCE
13/12/2017 | Administración LocalMunicipal
Cariño
SAF novembro 2017

ANUNCIO DE COBRAMENTO No Decreto da Alcaldía 565/2017, de data 5 de decembro de 2017, aprobáronse os padróns fiscais de contribuíntes que deseguido se relacionan: – Prezo público da prestación do servizo de axuda no fogar, correspondente ó mes de novembro de 2017. Prazo de ingreso: O prazo de ingreso en período voluntario será dende o día 6 de decembro de 2017 ata o 5 de febreiro de 2018, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente edicto no BOP. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso- Administrativo de Ferrol, recurso contencioso-administrativo, no prazo de dous meses, contados dende o día seguinte ao da notificación da devandita resolución. De non recaer resolución no prazo dun mes, a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 7 de decembro de 2017. O alcalde José Miguel Alonso Pumar
13/12/2017 | Administración LocalMunicipal
Cee
Aprobación provisional de padróns fiscais

ANUNCIO Téndose aprobado provisionalmente, mediante resolución da Alcaldía, os padróns fiscais da taxa polo Mercado Municipal de Abastos e dos Postos do Mercado Dominical, correspondentes ao exercicio de 2018, sométense a exposición pública os padróns fiscais referidos polo prazo dun mes, para os efectos da súa consulta e presentación de reclamacións polas persoas interesadas. CEE, a 7 de decembro do 2017. O ALCALDE Asdo.: Ramón R. Vigo Sambade
13/12/2017 | Administración LocalMunicipal
Cariño
Piscina novembro 2017

ANUNCIO DE COBRAMENTO No Decreto da Alcaldía 561/2017, de data 4 de Decembro de 2017, aprobáronse os padróns fiscais de contribuíntes que deseguido se relacionan: – Taxa por prestación do servizo público das instalacións da piscina municipal, correspondente ó mes de novembro de 2017. Prazo de ingreso: O prazo de ingreso en período voluntario será dende o día 5 de decembro de 2017 ata o 4 de febreiro de 2018, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente edicto no BOP. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso, Administrativo de Ferrol, recurso contencioso-administrativo, no prazo de dous meses, contados dende o día seguinte ao da notificación da devandita resolución. De non recaer resolución no prazo dun mes, a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 7 de decembro de 2017. O alcalde José Miguel Alonso Pumar
13/12/2017 | Administración LocalMunicipal
Cariño
PAI novembro 2017

ANUNCIO DE COBRAMENTO No Decreto da Alcaldía 558/2017, de data 1 de decembro de 2017, aprobáronse os padróns fiscais de contribuíntes que deseguido se relacionan: – Prezo público pola prestación do servizo do punto de atención á infancia de Cariño, correspondente ó mes de novembro de 2017. Prazo de ingreso: O prazo de ingreso en período voluntario será dende o día 1 de decembro de 2017 ata o 31 de xaneiro de 2018, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso- Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes, a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, do 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 1 de decembro de 2017. O alcalde José Miguel Alonso Pumar
13/12/2017 | Administración LocalMunicipal
Culleredo
Secretaría Xeral
Delegación xenérica no primeiro tenente de alcalde para estratexia DUSI

ANUNCIO DELEGACIÓN XENÉRICA ESTRATEXIA DUSI Por resolución de data 29 de novembro de 2017, o Sr. Alcalde-Presidente adoptou o acordo que na súa parte dispositiva di: “RESOLVO: Primeiro. –Efectuar a favor do concelleiro don Diego Antonio Taibo Monelos, primeiro tenente de alcalde, a delegación xenérica para a materia concreta das competencias da área de Medio Ambiente, Servizos e Obras relativas á tramitación das operacións da estratexia DUSI. Segundo. –A delegación xenérica acordada suxeitarase ó seguinte réxime xurídico: a) Os actos que o órgano delegado dite no exercicio das atribucións que se lle delegaron enténdense ditados polo órgano delegante, correspondendo a este, en consecuencia a resolución dos recursos de reposición que poidan interpoñerse. b) O exercicio das facultades por delegación deberá facerse constar nas resolucións que se diten, en conformidade co que dispón o artigo 9 da Lei 40/2015, do 1 de outubro. c) O órgano delegante conservará as facultades de recibir información detallada da xestión da competencia delegada e dos actos e disposicións que emanen en virtude da delegación, e debe ser informado con anterioridade á adopción de decisións de trascendencia, de acordo co disposto no artigo 115 do ROF. d) A Alcaldía poderá revogar en calquera momento as delegacións que se efectúen seguindo as mesmas formalidades aplicadas para outorgalas. e) A Alcaldía poderá avogar en calquera momento o coñecemento dun asunto determinado de acordo co que dispón o artigo 10 da Lei 40/2015, do 1 de outubro. f) Corresponderá á Alcaldía resolve-las posibles dúbidas que se formulen en relación coa aplicación desta resolución, así como os conflitos positivos ou negativos de competencias que poidan xurdir entre os órganos delegados en relación co exercicio dunha concreta función. Terceiro. –Esta resolución será efectiva desde o día seguinte ao da súa sinatura, e será publicada no Boletín oficial da provincia da Coruña en cumprimento do que dispoñen os artigos 44 e 46 do Real decreto 2568/1986, do 28 de novembro. Asemade, esta resolución será notificada ao interesado para a súa aceptación, facéndolle saber que, de acordo co que dispón o artigo 114 do Real decreto 2568/1986, a delegación entenderase aceptada tacitamente se no prazo de tres días hábiles contados dende a notificación non realizan ningunha manifestación expresa no senso contrario ante o órgano delegante.” O que se publica para xeral coñecemento. Culleredo, 5 de decembro de 2017. O alcalde-presidente José Ramón Rioboo Castro
13/12/2017 | Administración LocalMunicipal
Vilarmaior
Padrón SAF dependencia novembro 2017

ANUNCIO Aprobación de padrón fiscal Mediante Decreto da Alcaldía de data do 07 de decembro de 2017 aprobouse o padrón fiscal da taxa pola prestación do servizo de axuda no fogar, a persoas dependentes valoradas, correspondente ao mes novembro de 2017, por importe de 1.799,43 €, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 07 de decembro de 2017. O ALCALDE, Carlos Vázquez Quintián
13/12/2017 | Administración LocalMunicipal
Pontedeume
Exposición pública padrón SAF setembro 2017

Mediante Decreto de Alcaldía Nº 705/2017 de 20 de novembro, aprobáronse os padróns/matrículas de: - Prezo Público pola Prestación do Servizo de Axuda a Domicilio de Libre Concorrencia, e - Prezo Público pola Prestación do Servizo de Axuda a Domicilio Dependencia, correspondentes ao mes de setembro de 2017, con expresión dos datos identificativos dos suxeitos pasivos, feito impoñible e cota tributaria; os que se expoñen ao público para a súa notificación colectiva, de acordo co establecido no artigo 102.3 da Lei 58/2003 de 17 de decembro, Xeral Tributaria, durante o prazo de quince días, a contar dende o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición das persoas interesadas (segundo o recollido no artigo 4 da Lei 39/2015, de 1 de outubro, de Procedemento Administativo Común das Administracións Públicas) na Tesourería Municipal, aos efectos de presentar reclamacións, no seu caso. Contra o acto de aprobación dos padróns e das liquidacións incorporadas naqueles, os contribuíntes e, en xeral, as persoas interesadas, poderán interpor os seguintes recursos: - Recurso de Reposición, perante a Alcaldía deste Concello, no prazo dun mes, contando desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de xeito expreso - Recurso Contencioso-Administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Non obstante, poderase interpor calquera outro recurso que as persoas interesadas consideren oportuno. Pontedeume, 28 de novembro de 2017 O Alcalde Bernardo Fernández Piñeiro
13/12/2017 | Administración LocalMunicipal
Sada
Secretaría
Listaxe provisional de persoas admitidas e excluídas ao proceso selectivo para a provisión en propiedade dunha praza de arquitecto superior correspondente a OEP 2016

ANUNCIO Rematado o prazo de presentación de solicitudes para tomar parte no proceso selectivo convocado para a provisión en propiedade mediante o procedemento de oposición, en quenda libre, dunha praza integrada na escala de administración especial subescala técnica, clase superior; denominación: arquitecto superior. (BOP da Coruña núm.65, do 05/04/2017) Considerando a publicación do anuncio da convocatoria no BOE núm.122 do 23/05/2017. Por resolución desta Alcaldía de data de hoxe aprobouse a seguinte relación de persoas admitidas e excluídas: Outorgase un prazo improrrogable de dez (10) días hábiles para a emenda de defectos ou presentación de reclamacións dende a publicación da listaxe no Boletín Oficial da Provincia. O que se publica para xeral coñecemento. Sada, 7 de decembro de 2017. O alcalde Óscar Benito Fernández Portela
13/12/2017 | Administración LocalMunicipal
A Pobra do Caramiñal
Aprobación prezo público por actividades da ludoteca de Nadal

EDICTO Aprobada polo Pleno da Corporación, en sesión celebrada o día 30 de novembro de 2017, a regulación do prezo público pola asistencia as actividades desenvoltas no marco da Ludoteca de Nadal, procédese á súa publicación, de acordo co previsto no artigo 45.1 da Lei 39/2015, de 1 de outubro, do procedemento administrativo común das Administracións Públicas e artigo 70.2 da Lei 7/1985, de 2 de abril, Reguladora das Bases do Réxime Local: “ACORDO REGULADOR DO PREZO PÚBLICO POLO USO DA LUDOTECA DE NADAL” ARTIGO 1.–FUNDAMENTO E NATUREZA. De conformidade co previsto nos artigos 127 e 41 a 47 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais, este Concello establece o prezo público pola asistencia pola asistencia as actividades desenvoltas no marco da Ludoteca de Nadal. ARTIGO 2.–CONCEPTO. O prezo público regulado neste acordo constitúe unha prestación patrimonial de carácter público que se satisfará polos usuarios que voluntariamente soliciten a participación nas actividades definidas no artigo 1. ARTIGO 3.–OBRIGADOS Ó PAGO. Están obrigados ó pago do prezo público as persoas físicas ou xurídicas que soliciten e/ou que participen nalgunha das actividades enumeradas no artigo 1 ARTIGO 4.–CONTÍA. Os prezos públicos rexeranse polo seguinte cadro de tarifas: A) LUDOTECA DE NADAL.  5 €/persoa, cada día que se empregue a ludoteca, con independencia do número de horas que se permaneza.  Gratuíto para aqueles que presenten facturas ou tíckets de compra do mesmo día, emitidos por establecementos comerciais situados na Pobra do Caramiñal por importe mínimo de 5 €. ARTIGO 5.–OBRIGA DE PAGO E PRAZOS DE PAGO.1.–A obriga de pago xurdirá con carácter xeral cando se reserve ou inicie a prestación dos servizos correspondentes. Non obstante, cando por causas non imputables ó demandante do servizo, este non se prestase, procederase á devolución do importe efectivamente aboado.2.–O prezo público aboarase en réxime de autoliquidación a finalización do servizo.3.–No caso de ter dereito a gratuidade deberá aportarse copia da factura ou tícket, ou método alternativo dixital que poda ser posto en funcionamento polo Concello. ARTIGO 6.–PROCEDEMENTO DE PREMA. As débedas por impago dos prezos contemplados no artigo 4 esixíranse polo procedemento de constrinximento de acordo co disposto nos artigos 10.1 e 46.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais. DISPOSICIÓN DERRADEIRA O presente acordo entrará en vigor tras a publicación do seu texto no Boletín Oficial da Provincia, nos termos indicados no artigo 70 da Lei 7/85, do 2 de abril, reguladora das bases do réxime local”. A Pobra do Caramiñal, 7 de decembro de 2017. O alcalde José Luis Piñeiro García
13/12/2017 | Administración LocalProvincial
Deputación Provincial da Coruña
Servizo de Vías e Obras
Anuncio de citación por comparecencia acto resolutorio de procedemento sancionador incoado a don Edelmiro Díaz González. Estrada provincial D. P. 2502 Valdoviño a Cerdido

Publicado no Boletín Oficial do Estado do día 01/12/2017 citación para notificación por comparecencia e de conformidade co disposto no art.44 e 46 da Lei 39/2015 do 1 de outubro, do Procedemento Administrativo Común das Administracións Públicas, ao dar resultados negativos os intentos de notificación dos actos que logo se indican, mediante o presente anuncio cítase aos interesados para que comparezan perante a Deputación Provincial da Coruña, onde obra o expediente co fin de practicar a notificación do acto que se indica. Expediente: 2017000017168 Asunto: DP 2502.–VALDOVIÑO A CERDIDO a DON MARIO GONZALO RAUL MOISES ECHANOJAUREGUI ORMAECHE por realizar plantación de árbores sen gardar distancia regulamentaria á estrada provincial. Procedimiento: Sancións - Vías e Obras - Infraccións en Vías Provinciais. Localización: Servizo de Vías e Obras. Unidade creadora: Servizo de Vías e Obras. Acto que se notifica: resolución da presidencia pola que se inicia expediente sancionador. Normativa: Lei 8/2013, do 28 de xuño, de estradas de Galicia. Lugar e prazo de comparecencia: Os interesados ou o seu representante legal deberá comparecer, co fin de ser notificados, no Servizo de Vías e Obras Provinciais, sito na quinta planta do edificio provincial situado en Avda. do Porto, número 2; 15003 - A Coruña, no prazo de QUINCE (15) DÍAS, a contar desde o seguinte ao da publicación deste anuncio no Boletín Oficial do Estado (01/12/2017). Advírtese aos interesados que de non comparecer no devandito prazo, a notificación entenderase practicada para todos os efectos legais, desde o dia seguinte ao de vencemento do mesmo. A Coruña, 4 de decembro de 2017.–O Presidente: Valentín González Formoso.–A Secretaria accidental.–M.ª Amparo C. Taboada Gil
13/12/2017 | Administración LocalMunicipal
Pontedeume
Contratación e execución do Servizo de Axuda no Fogar (SAF) Dependencia do Concello de Pontedeume. Prestacións novas

ANUNCIO Contratación e execución do Servizo de Axuda no Fogar (SAF) Dependencia do Concello de Pontedeume. Prestacións novas 1. Entidade adxudicadora. Datos xerais e datos para a obtención de información: a) Organismo: Concello de Pontedeume. b) Dependencia que tramita o expediente: Servizo de contratación. c) Obtención de documentación e información: 1) Dependencia: Servizo de Contratación do Concello de Pontedeume.2) Domicilio: Rúa Real, n.º 13.3) Localidade e código postal: Pontedeume 15600.4) Teléfono 981 433054.5) Telefax 981 433368.6) Correo electrónico: contratacion@pontedeume. gal.7) Dirección de internet do perfil do contratante: http://www.pontedeume. gal.8) Data límite de obtención de información e documentación: ata as 14 horas do día anterior a aquel en que remate o prazo de presentación de proposicións. d) Número de expediente: 2017/C004/000004.2. Obxecto do contrato. a) Tipo: servizos. b) Descrición: prestación do Servizo de Axuda no Fogar (SAF) Dependencia do Concello de Pontedeume. c) CPV: 85320000 (Servizos Sociais). d) Lugar de execución: Concello de Pontedeume. e) Prazo de execución: período comprendido entre a formalización do mesmo e ata o día 29/05/2019. f) Prórroga: poderá ser prorrogable de forma anual por un ano máis. Cláusula 5 do prego de cláusulas administrativas.3. Tramitación e procedemento. a) Tramitación: urxente. b) Procedemento: aberto con multiplicidade de criterios de adxudicación. c) Criterios de adxudicación: os contidos na cláusula 14 dos pregos de cláusulas administrativas.4. Prezo total do contrato: 356.084,68 € (342.389,12 € e 13.695,56 € de IVE). O prezo a aboar polo Concello de Pontedeume pola prestación do servizo será como máximo: 6. Garantías esixidas. a) Provisional: non se esixe. b) Definitiva: 5% do importe de licitación (IVE excluído). 7. Requisitos específicos do contratista. As empresas licitadoras deberán acreditar a inscrición no Rexistro Único de Entidades prestadoras de Servizos Sociais, Área Comunidade, mediante a presentación do documento expedido pola Xunta de Galicia.8. Presentación de ofertas ou de solicitudes de participación. a) Data límite de presentación: o último día do prazo segundo prego. b) Documentación a presentar: ver cláusula 13 do prego de cláusulas admistrativas particulares. c) Lugar de presentación: no Rexistro Xeral do Concello de Pontedeume ou na oficina de correos. d) Comunicación do envío por medio da Oficina de Correos: conforme o establecido na cláusula 13 do prego.9. Apertura de ofertas. a) Entidade: Concello de Pontedeume. b) Data e hora: no lugar, data e hora que se indique no perfil do contratante.10. Gastos de publicidade: por conta do adxudicatario (ver cláusula 12 do prego). Asinado dixitalmente por D. Bernardo Fernández Piñeiro, Alcalde-Presidente, en Pontedeume, a 5 de decembro de 2017.
13/12/2017 | Administración LocalMunicipal
As Pontes de García Rodríguez
Intervención
Aprobación definitiva modificación de crédito núm.33/2017, na modalidade de crédito extraordinario e suplemento de crédito 2/2017

Tendo sido definitivamente aprobado polo Pleno deste Concello o expediente de crédito extraordinario e suplemento de crédito número 2/2017, por acordo adoptado en sesión celebrada o 10 de novembro de 2017, e polo transcurso do prazo de 15 días de exposición ó público, en cumprimento do disposto no artígo 169.3 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: As Pontes de García Rodríguez, 12 de decembro de 2017 O concelleiro delegado de Facenda, Patrimonio, Urbanismo e Servizos, Antonio Alonso Román
13/12/2017 | Administración LocalMunicipal
Arteixo
Contratación, Bens e Patrimonio
Relación inicial de bens e dereitos afectados pola expropiacion para a execución da senda peonil de Lañas á canteira de Barrañán, 1.ª e 2.ª fase

ANUNCIO Consonte ao establecido no Acordo Plenario do Concello de Arteixo, de data 30 de novembro de 2017, sométese a información pública por período de 15 días hábiles, a relación INICIAL de bens e dereitos afectados pola expropiación derivada do expediente denominado SENDA PEONIL DE LAÑAS A CANTEIRA DE BARRAÑÁN, 1.ª E 2.ª FASE, que terá por obxecto as obras de construción dunha senda peonil para mellora e adecuación da seguridade vial, aos efectos da declaración da necesidade de ocupación, que dará inicio ao expediente de expropiación nos termos previstos no artigo 21 da Lei de Expropiación Forzosa. A relación de bens e dereitos afectados é a seguinte: Durante o devandito prazo as persoas interesadas poderán examinar o seu contido, no Concello de Arteixo, Edificio de Usos Múltiples, Avda. de Arteixo, 249-3.º, en horario de luns a venres de 9.00 a 14.00 horas, a fin de que poidan alegar e presentar os documentos e xustificacións que estimen pertinentes. ARTEIXO, 5 de decembro de 2017. Por delegación, Decreto n.º 1336/2015 Asdo.: José Ramón Amado de la Fuente CONCELLEIRO DE OBRAS E SERVICIOS MUNICIPAIS
13/12/2017 | Administración LocalMunicipal
Ames
Publicación de anuncio sobre deslinde no lugar de Pontenova-Agrón

Na data do 26 de outubro de 2017 o Pleno do Concello adoptou acordo de deslinde dun camiño público que transcorre, entre outras, á par da parcela 932 adicional (procedente de segregación da n.° 143 da concentración), parcela 144 e parcela 146 de concentración parcelaria da zona de Agrón, sitas no lugar de Ponte Nova, Parroquia de Agrón, en base á Memoria redactada polo enxeñeiro técnico forestal D. Javier Orlando Waldir Bel Haj Docal a instancias do Concello. Para o comezo das operacións de deslinde ou apeo fíxase como lugar o do propio emprazamento do camiño, e como data e hora, o 14 de marzo do 2018 ás 10 horas, e consistirá en fixar con precisión os lindeiros do tramo do camiño en cuestión e estender o acta correspondente. Ata os vinte días anteriores ao comezo das operacións de deslinde, os interesados poderán presentar ante a Corporación cantos documentos estimaren conducentes á proba e defensa dos seus dereitos. Logo de transcorrido o devandito prazo non admitirase documento nin alegación algunha. E dende o día que rematara o prazo de presentación ata o anterior ao sinalado para iniciar o deslinde, a Corporación, de ser o caso, acordará o pertinente respecto aos documentos e demais probas. Aos efectos previstos no anterior parágrafo, o documento atoparase a disposición dos interesados na oficina municipal de urbanismo, de luns a venres de 9-14 horas, así como na sede electrónica do Concello. Ames, 4 de decembro de 2017. O alcalde José M. Miñones Conde
31/03/2017 | Administración LocalMunicipal
Arzúa
Aprobación plan económico financeiro 2017-2018

O Pleno desta Corporación, en sesión extraordinaria celebrada o día 29 de marzo de 2017, acordou a aprobación do Plan económico-financeiro do Concello de Arzúa para os exercicios 2017-2018. De acordo co disposto nos artigos 23.4 da Lei orgánica 2/2012 e 26 do Real Decreto Lexislativo 1463/2007, publícase o Plan no Boletín Oficial da Provincia coa finalidade de estar exposto ao público durante o prazo de quince días hábiles a contar dende a publicación do presente anuncio. Unha vez rematado este prazo de exposición pública, publicarase o texto do Plan no B. O. P. a efectos exclusivamente informativos. Arzúa, 30 de marzo de 2017 O alcalde-presidente Asdo. José Luis García López
31/03/2017 | Administración LocalMunicipal
Ferrol
Unidade de Contratación
Anuncio de licitación correspondente á “Contratación do servizo de roza de viais e limpeza de cunetas da zona rural do Concello de Ferrol” (AV 03109 17/04)

Organismo: Concello de Ferrol Dependencia que tramita o expediente: Unidade de Contratación Descripción do obxecto: “Contratación do servizo de roza de viais e limpeza de cunetas da zona rural do Concello de Ferrol (AV 03109 17/04)“ Tipo de contrato: servizos Duración do contrato/Prazos de execución: Dous (2) anos, con posibilidade de prórroga de un en un ano ata un máximo de dous por acordo expreso entre as partes. Trámite do expediente: ordinaria Procedemento: aberto con pluralidade de criterios de valoración e documentalmente simplificado. Importe de licitación sen IVE: 133.109,50 €; Importe do IVE (21%): 27.952,99 € e Importe total co 21% do IVE incluído: 161.062,49 €. 5) FINANCIACIÓN E PARTIDA ORZAMENTARIA: O gasto derivado da presente contratación imputarase á partida 03109-1631-22700 6) GARANTÍA DEFINITIVA: 5% do importe de axudicación excluído o IVE.7) SOLVENCIA OU CLASIFICACIÓN: Os licitadores acreditarán a súa solvencia económica e técnica consonte o disposto na cláusula 21.1 letra E) do PCAP. Entidade: Concello de Ferrol Dependencia: Unidade de Contratación Enderezo: Praza de Armas, s/n (15402) Ferrol Teléfono e fax: 981944260 / 981944028 Enderezo electrónico: contratacion@ferrol. es Perfil do contratante: www.ferrol.es (Sede electrónica- Perfil do contratante) Data límite de obtención dos documentos e información: o último día do remate da presentación das ofertas. Obtención dos pregos e/ou do proxecto: www.ferrol.es (Sede electrónica- Perfil do contratante) Data límite de presentación de ofertas: QUINCE (15) días naturais contados dende o día seguinte ó da publicación do anuncio de licitación no BOP. Se o último día para a presentación de ofertas coincidise en sábado, domingo ou festivo trasladaráse ó seguinte día hábil. Documentación que hai que presentar: ver cláusulas 11 e 21 do Prego de cláusulas administrativas particulares. Lugar de presentación: No Rexistro Xeral do Concello de Ferrol en horas de 9 a 14 h (de luns a venres). En oficinas de Correos (con aviso ao órgano de contratación-consultar pregos). Entidade: Concello de Ferrol Enderezo: Praza de Armas, s/n (15402) Ferrol Fax do Rexistro Xeral: 981944028 11) APERTURA DAS OFERTAS: celebrarase no lugar, data e hora que se sinale no Perfil do Contratante.12) GASTOS DE ANUNCIOS: serán por conta do adxudicatario Ferrol, 22 de marzo de 2017 O alcalde do Concello de Ferrol, Jorge J. Suárez Fernández